wickkiey/tamil-wikipedia-markdown huggingface dataset:
# விக்கிப்பீடியா:விக்கி பெண்களை நேசிக்கிறது- தெற்காசியா 2020/பங்கேற்பாளர்கள்

**தடித்த எழுத்துக்கள்**விக்கி இந்தியப்பெண்களை நேசிக்கிறது- தெற்காசியா 2020 திட்டத்தில் உங்கள் பெயரை கீழே பதிவு செய்யவும்.  

1. &#32;பார்வதிஸ்ரீ (பேச்சு) 20:48, 16 சனவரி 2020 (UTC)
1. Fathima (பேச்சு) 12:06, 17 சனவரி 2020 (UTC)
1. ஆறுமுகி (பேச்சு) 13:36, 17 சனவரி 2020 (UTC)
1. பயனர்:balu1967--பாலசுப்ரமணியன் (பேச்சு) 15:20, 17 சனவரி 2020 (UTC)
1. பயனர்:Tnse anita cbe (பேச்சு) 13:38, 17 சனவரி 2020 (UTC)
1. ஷந்தோஷ் ராஜா யுவராஜ் (பேச்சு) 06:25, 18 சனவரி 2020 (UTC)
1. வசந்தலட்சுமி --வசந்தலட்சுமி (பேச்சு) 08:46, 19 சனவரி 2020 (UTC)
1. சுந்தர் <sup>\பேச்சு</sup> 06:44, 23 சனவரி 2020 (UTC)
1. மயூரநாதன் (பேச்சு) 06:58, 23 சனவரி 2020 (UTC)
1. பயனர்:காந்திமதி (பேச்சு) 06:58, 24 சனவரி 2020 (UTC
1. உலோ.செந்தமிழ்க்கோதை (பேச்சு) 11:58, 1 பெப்ரவரி 2020 (UTC)
1. மகாலிங்கம் --TNSE Mahalingam VNR (பேச்சு) 06:06, 2 பெப்ரவரி 2020 (UTC)
1. --அருளரசன் (பேச்சு) 14:46, 3 பெப்ரவரி 2020 (UTC)
1. அப்துல் ஹகம்
1. Pavithra.A (பேச்சு) 15:03, 6 பெப்ரவரி 2020 (UTC)
1. அபிராமி (பேச்சு) 16:46, 7 பெப்ரவரி 2020 (UTC)
1. தியாகு கணேஷ்-- <font color="green"><big>**T**</big></font><font color="meroon"><big>**h**</big></font><font color="orange"><big>**I**</big></font>yA<font color="darkblue"><big>**G**</big></font><font color="red"><big>**U**</big></font> 17:13, 21 பெப்ரவரி 2020 (UTC)
1. மீனாட்சி -Meenakshi selvam (பேச்சு) 14:04, 7 மார்ச் 2020 (UTC)
1. <font><font color="#ffe67300"><b>இரா. பாலா</b></font><font color="#8000"><sup>பேச்சு</sup></font></font> 01:16, 29 பெப்ரவரி 2020 (UTC)
1. உஷாநந்தினி--Ushanandhiniashokkumar (பேச்சு) 09:44, 7 மார்ச் 2020 (UTC)
1. कन्हाई प्रसाद चौरसिया (பேச்சு) 17:02, 7 மார்ச் 2020 (UTC)
1. பயனர்:Thangamari--பயனர்:Thangamari (பயனர் பேச்சு:Thangamari பேச்சு)20:20, 11 மார்ச் 2020
1. கிரிஷாந்
1. க.ய.ஆனந்தியமுனைதுறைவன்
1. பயனர்: Athithya Kaniyam
1. user: G.NITHYA SHREE
1. K N THANGAPPA
1. Shanze1 (பேச்சு) 14:34, 28 மார்ச் 2020 (UTC)
1. வித்யா ஸ்ரீ
1. யதீஸ்வரன் பத்மநாதன்
1. பிரியங்கா
(பேச்சு)  
15:25, 31 மார்ச் 2020 (UTC)
# கே. பி. உதயபானு



**கே. பி. உதயபானு** (K. P. Udayabhanu) (பானுபிரகாசு என்ற இயற்பெயருடன் பிறந்தார்) (பிறப்பு: 1936 சூன் 6 - இறப்பு: 2014 சனவரி 5) இவர் ஒர் இந்திய பின்னணி பாடகரும், மலையாளத்திரைப்படங்களில் இசை இயக்குனருமாவார். 2009 ஆம் ஆண்டில், இந்தியாவின் நான்காவது மிக உயர்ந்த கௌரவமான பத்மஸ்ரீ விருது இவருக்கு வழங்கப்பட்டது. இவர் இசை அறிஞர் கே. பி. அப்புக்குட்ட மேனன் மற்றும் சுதந்திர போராட்ட வீரர் கே. பி. கேசவ மேனனின் மருமகன் ஆவார். உதயபனு தனது குழந்தைப் பருவத்தை சிங்கப்பூரில் கழித்தார். அங்கு இவரது தந்தை ஒரு தொழில் நடத்தி வந்தார். தனது தாயின் மரணத்தைத் தொடர்ந்து, இவர் தனது ஏழு வயதில் இந்தியா திரும்பினார். உதயபானு கல்பாத்தியில் உள்ள தியாகராஜ சங்கீத வித்யாலயாவில் சேர்ந்தார். ஈரோடு விசுவநாத ஐயர், பாலக்காடு மணி ஐயர், எம். டி. இராமநாதன், பால்காடு சிறீராம பாகவதர், மற்றும் புல்லாங்குழல் கிருட்டிண ஐயர் ஆகியோரின் வழிகாட்டுதலின் கீழ் இசை கற்கத் தொடங்கினார். உதயபானு 1970 இல் பாடகர் விஜயலட்சுமி என்பவரை மணந்தார். இவர்களுக்கு இராஜீவ் உதயபானு என்ற மகன் பிறந்தார்.  

## பணிகள்
உதயபானு 1956 ஆம் ஆண்டில் அகில இந்திய வானொலியில் அறிவிப்பாளராக தனது வாழ்க்கையைத் தொடங்கினார். அங்கு இவர் 38 ஆண்டுகள் பணியாற்றினார். 1964-65 ஆம் ஆண்டில், இவர் இலவ்டேல், லாரன்ஸ் பள்ளியில் இசை ஆசிரியராகப் பணியாற்றினார். ஆனால் 1965 ஆம் ஆண்டில் அதை விட்டுவிட்டு, அதே ஆண்டில் அகில இந்திய வானொலியில் மீண்டும் சேர்ந்தார். கே.கருணாகரனுடன் இரண்டு முறை மக்கள் தொடர்பு அதிகாரியாகவும் இருந்தார்.  

இவருக்கு பிடித்த பாடகர்களாக கே. ஜே. யேசுதாஸ் மற்றும் கே. எஸ். சித்ரா ஆகியோர் இருந்தனர். சுதந்திரத்தின் பொன்விழா கொண்டாட்டங்கள் தொடர்பாக புகழ்பெற்ற கேரள கவிஞர்களின் 32 கவிதைகளை இயற்றியுள்ளார். 100 க்கும் மேற்பட்ட தேசபக்தி பாடல்களுக்கு இசையமைத்துள்ளார். இவைகளில் 80 க்கும் மேற்பட்ட பாடல்கள் மலையாளத்தில் இருந்தது.
# வி. ஆர். சுதீசு


**வி.ஆர்.சுதீசு** (V. R. Sudheesh) இவர் ஓர் இந்தியாவின் கேரளாவைச் சேர்ந்த மலையாள மொழிச் சிறுகதை எழுத்தாளர் ஆவார்.  

## வாழ்க்கை
கேரளாவின் கோழிக்கோடு, அருகே வடகரையில் சுதீசு பிறந்தார். மடப்பள்ளி அரசு கல்லூரியில் வரலாற்றில் பட்டம் பெற்ற இவர், தெல்லிச்சேரி அரசு பிரென்னன் கல்லூரியில் மலையாள இலக்கியத்தில் முதுகலை பட்டம் பெற்றுள்ளார். சென்னைப் பல்கலைக்கழகத்தில் முனைவர் பட்டம் முடித்துள்ளார். பின்னர் எஸ். என் அறக்கட்டளையின் கீழ் கல்லூரிகளில் ஆசிரியரானார். இப்போது செல்லனூர் எஸ்.என் கல்லூரியில் பணிபுரிகிறார். இவருக்கு திருமணமாகி ஒரு மகள் உள்ளார்.  

## இலக்கிய வாழ்க்கை
சுதீசு மிகச் சிறிய வயதிலேயே எழுதத் தொடங்கினார். இவரது ஆரம்பகால படைப்புகள் மாத்ருபூமி வார இதழின் குழந்தைகள் பத்தியிலும் பின்னர் சந்திரிகா வார இதழ் மற்றும் தேசாபிமானி வார இதழிலும் வெளியிடப்பட்டது. இலயம் என்ற உள்நாட்டு இதழையும் வெளியிட்டுள்ளார். இவர் மடப்பள்ளி கல்லூரியின் மாணவராக இருந்தபோது, கோழிக்கோடு பல்கலைக்கழக கலை விழாவில் சிறுகதை போட்டியில் பரிசு வென்றார். மலையாள சிறுகதைகள் வடிவத்திலும் உள்ளடக்கத்திலும் மாற்றத்தை ஏற்படுத்திக்கொண்டிருந்தபோது சுதீசின் ஆரம்பகால கதைகள் வெளியிடப்பட்டன. இந்த மாற்றத்தின் ஆதரவாளர்களில் ஒருவரான இவர் இப்போது பின்நவீனத்துவ மலையாள இலக்கியத்தில் ஒரு முக்கியமான எழுத்தாளராகக் கருதப்படுகிறார். இவர் கேரள சாகித்ய அகாதமி விருது (இரண்டு முறை), தோப்பில் ரவி புரஸ்காரம், அயமனம் - சி. வி. சிறீராமன் புரஸ்காரம் பெற்றவர். இவரது கதைகள் கேரளாவில் உள்ள பள்ளிகள் மற்றும் பல்கலைக்கழகங்களில் பாடத்திட்டத்தின் ஒரு பகுதியாகும்.  

## விருதுகள்

- 2017: குழந்தைகள் இலக்கியத்திற்கான கேரள சாகித்ய அகாதமி விருது - *குருக்கன் மாசின்டே பள்ளி*
- 2014: கதைக்கான கேரள சாகித்ய அகாதமி விருது - *பவானா பெடனம்*
# மொஹாச்சா கிராமம்


**மொஹாச்சா** என்பது இந்தியாவின் ராஜஸ்தான் மாநிலத்தில் சவாய் மாதோபூர் மாவட்டம் கங்காப்பூர் நகரில் உள்ள ஒரு சிற்றூராகும். தில்லியில் - மும்பை முதன்மைத் தொடருந்து வழியில், புது தில்லியில் இருந்து கோட்டாவை அணுகும் தொடருந்துப் பாதையில் மொஹாச்சா அமைந்துள்ளது. 2011 ஆம் ஆண்டு நிலவரப்படி சிற்றூரின் நிலையான மக்கள் தொகை 2767. இப்பகுதியின் பெரும்பான்மையான மக்கள் மீனா சமூகத்தில் விரவியுள்ளனர்.  

## காலநிலை
கோடை காலத்தில் 25 °C (77 °F) முதல் 45 °C (113 °F) வரையிலும், குளிர்காலத்தில் 5 °C (41 °F) முதல் 23 °C (73 °F) வரையிலும் வெப்பநிலை கொண்டிருக்கும் இதன் பருவகால வெப்பநிலை அதன் அண்டை மாவட்டங்களுடன் ஒத்துப்போகிறது.  

## போக்குவரத்து
மொஹச்சாவை உள்ளூர் காந்திப் ரயில் நிலையம் மூலமாகவும் ராய்ப்பூர் மற்றும் ஸ்ரீ மகாபீர்ஜிக்கு இடையே பயணிக்கும் பேருந்துகள் மூலமாகவும் அடையலாம். கங்காப்பூர் நகரம், ஹிந்தௌன் மற்றும் வஜீர்பூரிலிருந்து ஜூகாடு மூலமாகவும் இதை அடையலாம்.  

காந்திப் நிலையத்தில் நின்று செல்லும் தொடருந்துகள்: 59811/59812/59813/59814/54793/54794 / 59805/59806/69155/69156  

ஜெய்ப்பூரின் கங்காப்பூர் நகரத்திற்கும் பேருந்துகள் கிடைக்கப் பெறுகின்றன.
# ராணகுண்டே


**ராணகுண்டே** (*Ranakunde*) இந்திய மாநிலமான கருநாடகாவின் பெல்காம் மாவட்டத்தில் உள்ள ஒரு கிராமம் ஆகும்.  

ராணகுண்டே 1,291 மக்கள் தொகையைக் கொண்டுள்ளது . இதில் 637 ஆண்கள் மற்றும் 654 பெண்கள் அடங்குவர். ராணகுண்டே சுமார் 253 வீடுகளைக் கொண்டுள்ளது. ராணகுண்டேவுக்கு அருகிலுள்ள கிராமம் 15 கி.மீ தூரத்தில் அமைந்துள்ள பெல்காம் ஆகும். ராணகுண்டேவின் அஞ்சல் குறியீட்டு எண் 590014 ஆகும். கிராமத்திற்குள் பொது மற்றும் தனியார் பேருந்துகளும், இரயில் நிலையம் 5-10 கி.மீ தூரத்திலும் உள்ளது.
# இரஞ்சினி-காயத்ரி



**இரஞ்சனி** மற்றும் **காயத்ரி** (Ranjani and Gayatri) ஆகிய இருவரும் கருநாடக இசைக் கலைஞர்களாவர். பாடகர்களாகவும் வயலின் இசைப்பவர்களாகவும் இருக்கிறார்கள். இவர்களின் கலை பங்களிப்புகளில் அரங்கப் பதிவுகள், தொலைக்காட்சி, வானொலி, இசை நிகழ்ச்சிகள், திருவிழாக்கள் ஆகியவை அடங்கும். இவர்கள் வயலின் இரட்டையர்கள், குரல் இரட்டையர்கள், இசையமைப்பாளர்கள், கல்வியாளர்கள் என செயல்படுகின்றனர்.  

## ஆரம்ப கால வாழ்க்கை
இரஞ்சனியும் காயத்ரியும் என். பாலசுப்பிரமணியன் மற்றும் மீனாட்சி (ஒரு கருநாடக இசைப் பாடகர்) ஆகியோருக்கு பிறந்தனர். இந்திய பாரம்பரிய இசையில் ஆழ்ந்த ஈடுபாடு கொண்ட ஒரு தமிழ் குடும்பத்தில் பிறந்த இரஞ்சனி மற்றும் காயத்ரியின் இசை திறமைகள் மிகச் சிறிய வயதிலேயே கண்டுபிடிக்கப்பட்டன. காயத்ரிக்கு இரண்டரை வயது இருந்தபோது நூற்றுக்கும் மேற்பட்ட ராகங்களை அடையாளம் காண முடிந்தது. மேலும் ரஞ்சனியால் ஐந்து வயதிலேயே சிக்கலான தாள வடிவங்களை வரையறுக்க முடிந்தது. இவர்கள் முறையே ஒன்பது மற்றும் ஆறு வயதிலேயே சங்கீத பூசணம் பேராசிரியர் டி. எஸ். கிருட்டிணசாமி என்பவரிடமிருந்து மும்பை சண்முகானந்த சங்க வித்யாலயாவில் வயலின் பயிற்சியைத் தொடங்கினர்.  

## வயலின் இணைக் கலைஞர்களாக
இரஞ்சனியும் காயத்ரியும் தங்கள் இளம் வயதை அடைவதற்கு முன்பே வயலின் கலைஞர்களாக தங்கள் இசை பயணத்தைத் தொடங்கினர். உள்ளூர் மற்றும் வெளிநாடுகளில் உள்ள முன்னணி சபாக்களில் (இசை அமைப்புகளில்) நிகழ்ச்சிகளை நடத்தினர். இவர்கள் மேதைகளான தா. கி. பட்டம்மாள், மங்களம்பள்ளி பாலமுரளிகிருஷ்ணா, டி. விசுவநாதன் ஆகியோருக்கு இணைந்து வயலின் வாசித்துள்ளனர்.  

## குரல் கலைஞர்களாக
பத்ம பூஷன் சங்கீதா கலா ஆச்சார்யா பி. எஸ். நாராயணசாமியின் மாணவர்களான பின்னர் 1997 முதல் சகோதரிகள் குரல் இசை நிகழ்ச்சிகளை வழங்கிவருகின்றனர். கருநாடக இசையின் மூலம் இந்தியாவின் கலாச்சார மற்றும் மொழியியல் பாரம்பரியத்தை வெளிக்கொணர இரஞ்சனி மற்றும் காயத்ரி சமசுகிருதம், தெலுங்கு, தமிழ், கன்னடம், மலையாளம், இந்தி, மராத்தி மற்றும் குஜராத்தி உள்ளிட்ட மொழிகளில் பாடல்களை பாடுகிறார்கள்.  

## இசையமைப்பாளர்களாக
இரஞ்சனி, காயத்ரி இருவரும் இசையமைப்பையும் மேற்கொள்கிறார்கள். இவர்களின் இசை நிகழ்ச்சிகளின் முடிவில் இவர்கள் பாடும் பெரும்பாலான அபங்கங்கள் சகோதரிகளால் இசையமைக்கப்பட்டுள்ளன. பஜனைகள் உட்பட பல துக்கடா துண்டுகளையும் அமைத்துள்ளனர்.  

## விருதுகள்

சகோதரிகள் பெற்ற சில விருதுகள் மற்றும் அங்கீகாரங்களின் பட்டியல் இங்கே:  

- 2016 இல் சங்கீத அகாதமியிலிருந்து இந்திரா சிவாசைலம் திறன் பதக்கத்தைப் பெற்றனர்
- 2015 ஆம் ஆண்டில் தியாக பிரம்ம ஞான சபாவிலிருந்து வாணி கலா சுதாகரா என்ற பட்டத்தைப் பெற்றனர்
- 2016 இல் சென்னை கலாச்சார அகாதமியின் சங்கீத கலா சிரோன்மணி விருது
- 2013 இல் பாரதிய வித்யா பவனிடமிருந்து வாழ்நாள் சாதனையாளர் விருது
- சமசுகிருதி விருதுகள், 2008 ஆம் ஆண்டில் புது தில்லியில் சமசுகிருதி அறக்கட்டளையால் நிறுவப்பட்டது (கலை கலைத்துறையில் இவர்களின் பங்களிப்பை அங்கீகரிக்கிறது)
- டிசம்பர் 2005 இல் சென்னையின் கார்த்திக் ஃபைன் ஆர்ட்சிலிருந்து "இசை பேரொளி" தலைப்பு.
- 2004 இல் கல்கி கிருஷ்ணமூர்த்தி நினைவு விருது (எழுத்தாளர் சிறீ கல்கி கிருஷ்ணமூர்த்தியின் நினைவாக கல்கி அறக்கட்டளையால் நிறுவப்பட்டது)
- சங்கீத அகாடமியின் யோகம் நாகசாமி விருது
- தேசிய சிறப்பு விருது (மும்பை சண்முகானந்தா சபா)
- பத்து வயதிலிருந்தே இந்திய அரசின் திறமை தேடல் உதவித்தொகை பெறுபவர்கள்.
- வயலினுக்கான அகில இந்திய வானொலி தேசிய போட்டியில் முதல் பரிசு வென்றவர்கள்.

## இசைத் தொகுப்புகள்
இரஞ்சனி மற்றும் காயத்ரி ஆகியோர் பல்வேறு இசைத் தொகுப்புகளை கொண்டுள்ளனர்.
# தொடுப்புழா வசந்தி

*தொடுப்புழா வசந்தி*' (Thodupuzha Vasanthi) இவர் ஓர் தென்னிந்திய நடிகையாவார். இவர் முக்கியமாக மலையாள படங்களில் நடித்த்துள்ளார். இவர் 450 க்கும் மேற்பட்ட திரைப்படங்களிலும் 16 தொலைக்காட்சித் தொடரிலும் நூற்றுக்கும் மேற்பட்ட நாடகங்களிலும் தோன்றியுள்ளார். திரைப்படங்களில் சிறிய வேடங்களில் நடிக்கத் தொடங்குவதற்கு முன்பு, இவர் ஒரு நாடகக் கலைஞராக இருந்தார். இவரது முதல் முழு நீள பாத்திரம் 1982 இல் *காக்கா* என்ற திரைப்படத்தில் இருந்து தொடங்கியது. இவரது மிகவும் பிரபலமான படங்களில் சில, யவனிகா, பூச்சக்கொரு மூக்குத்தி, நிரகூட்டு மற்றும் காட்பாதர் ஆகியன. இவர் வரமணி நாட்டியாலயத்தில் நடன ஆசிரியராகவும் இருந்தார். தொண்டை புற்றுநோய்க்கு சிகிச்சை பெற்று வந்த இவர் 2017 நவம்பர் 28, தனது 65 வயதில் இறந்தார்.  

## தனிப்பட்ட வாழ்க்கை
கே. ஆர். இராமகிருட்டிணன் நாயர் மற்றும் பி.பங்கஜாட்சி அம்மா ஆகியோருக்கு மூன்று குழந்தைகளில் இரண்டாவதாக இவர் பிறந்தார். இவரது தந்தை நாடகக் கலைஞராகவும், தாய் நடன ஆசிரியராகவும் இருந்தார். இவருக்கு இராதாமணி என்ற ஒரு அக்காவும், மற்றும் சுரேஷ்குமார் என்ற ஒரு தம்பியும் இருந்தனர். இவர் மணக்காடு நகராட்சி தொடக்கப்பள்ளியில் படித்தார். இவர் தனது தந்தையின் நாடக குழுவான 'ஜெயபாரத்' என்ற நாடகத்தில் நடிக்கத் தொடங்கினார். இவர் முன் பல்கலைக்கழக பட்டம் படிக்கும் போதே நாடக கலைஞரானார். 1975 ஆம் ஆண்டில் தனது 16 வயதில் 'தர்மசேத்ரா குருசேத்ரா' என்ற படத்தில் ஒரு நடனக் காட்சியின் மூலம் தனது திரைப்பட வாழ்க்கையைத் தொடங்கினார். 1979 ஆம் ஆண்டில் 'என்டே நீலகாசம்' படத்தில் முதன்முதலில் ஒரு கதாபாத்திரதப் பெற்றார். 'தொடுப்புழா' என்ற பெயரை 'பீனல் கோட்' என்ற நாடகத்தில் நடிகை அடூர் பவானியுடன் ஒன்றாக நடித்துக்கொண்டிருந்தபோது இவரது பெயருக்கு முன்னொட்டாகச் சேர்த்துள்ளார். 1982 ஆம் ஆண்டில் ஆலோலம் படத்தில் நடித்ததற்காக இவர் பிரபலமானார். இவரது கடைசி படம் 2016 இல் வெளியான இத்து தாண்டா போலீஸ் என்பதாகும்*.*  

இவர் இராசேந்திரன் என்பவரை 1982இல் திருமணம் செய்து கொண்டார். தம்பதியருக்கு குழந்தைகள் இல்லை. இவர் 'வரமணி நாட்டியாலயா' என்ற நடனப் பள்ளியை நிர்வகித்து வந்தார். இவரது தந்தை இராமகிருட்டிணன் நாயர் புற்றுநோயால் பாதிக்கப்பட்டு 2007 இல் இறந்த பிறகு இவர் நடிப்பிலிருந்து ஓய்வு பெற்றார். கணவரின் வற்புறுத்தலின் பேரில் 'எல்சம்மா என்ன குட்டி' என்ற திரைப்படத்தின் மூலம் திரும்பி நடிக்க வந்தார். ஆனால் ஆகஸ்ட் 2010 இல் கணவர் இறந்ததாலும், பின்னர் இவரது தாயின் மரணத்தாலும் இவர் மீண்டும் நடிபிலிருந்து விலகி இருக்க வேண்டியிருந்தது. இவரும் பல்வேறு வியாதிகளால் அவதிப்பட்டார். இவர் சில காலமாக தொண்டை புற்றுநோயுடன் போராடி வந்தார். மேலும் இவரது உடல்நிலை மோசமடைந்ததால், 2017 நவம்பர் 24, அன்று எர்ணாகுளம் மாவட்டத்தின் வாகாகுளம் மருத்துவமனையில் அனுமதிக்கப்பட்டார். பல உறுப்பு செயலிழப்பு காரணமாக இவர் 2017 நவம்பர் 28 அன்று இறந்தார். அவரது இறுதிச் சடங்குகள் தொடுப்புழாவில் நடந்தது.  

## விருதுகள்

- 2012 கேரள திரைப்பட விமர்சகர்கள் சங்க விருதுகள் - சலாச்சித்ரா பிரதிபா விருது
- நாடகத்துறையில் நடித்ததற்காக 1991 கேரள மாநில நாடக விருது
# பசவராஜ் துர்கா தீவு



**பசவராஜ் துர்கா தீவு** (Basavaraj Durga Island) என்பது ஹொன்னாவருக்கு அருகிலுள்ள அரேபிய கடலில் உள்ள ஒரு தீவாகும். இது இந்தியாவின் கர்நாடக மாநிலத்தில் உள்ள ஹொன்னவர் வட்டத்தின் ஒரு பகுதியாகும்.  

## நிலவியல்
தீவின் மொத்த பரப்பளவு 19 ஹெக்டேர் மற்றும் 45 முதல் 50 மீ உயரத்தில் உள்ளது. இங்கு ஏராளமான புதிய நீர் கிணறுகள் உள்ளன. சராவதி நதியில் ஒரு நீரோட்டத்தில் படகு, மீன்பிடி இழுவைப் படகுகள் அல்லது ஓடம் (பார்வையாளர்களுக்கு ஓடம் பரிந்துரைக்கப்படவில்லை) மூலம் தீவை அடையலாம். இந்த தீவு ஹொன்னாவரில் இருந்து 4 கி.மீ தொலைவிலும், சராவதி விரிகுடாவிலிருந்து 3 கி.மீ தொலைவிலும், மாவினகுருவே கிராமத்திலிருந்து 1 கி.மீ தொலைவிலும் அமைந்துள்ளது (இது ஒரு கடற்கரையும் கொண்ட ஒரு தீவு) மற்றொரு கடற்கரை தீவான தரிபாகிலு கிராமத்திலிருந்து 700 மீட்டர் தொலைவில் உள்ளது. இந்த பயணம் ஹொன்னாவரில் இருந்து சுமார் 30 முதல் 45 நிமிடங்களும், தரிபாகிலு கிராமத்திலிருந்து 5 முதல் 10 நிமிடங்களும் பயணிக்கிறது.  

தரையிறங்கும் இடம் தீவின் தென்கிழக்கு பகுதியில் உள்ளது. அங்கு கற்களால் செய்யப்பட்ட ஒரு நுழைவு உள்ளது. இது கோட்டையின் நுழைவாயிலாகவும் இருந்தது. தீவின் மேற்பகுதி உலர்ந்த புல் மற்றும் மரங்களால் மூடப்பட்ட ஒரு பீடபூமி ஆகும். அவை தீவின் சாய்வான பகுதியில் மட்டுமே காணப்படுகின்றன.  

## கோயில்
இந்த தீவில் 16 முதல் 17 ஆம் நூற்றாண்டுகளுக்கு இடையில் ஆட்சியாளரால் கட்டப்பட்ட அதன் மேற்பரப்பில் ஒரு இந்து கோயில் உள்ளது. இப்போது மக்கள், குறிப்பாக மீனவர்கள் மற்றும் படகு உரிமையாளர்கள், தங்கள் குடும்பங்களுடன் ஜனவரி 14 ஆம் தேதி மகரசங்கிராந்தி நாளில் (ஒரு இந்து பண்டிகை) கடலில் பணிபுரியும் போது இயற்கை சக்திகளிடமிருந்து பாதுகாக்கவும் வழிகாட்டவும் நாகதேவதைக்கு (ஒரு இந்து கடவுள்) பூசை செய்கிறார்கள்.  

## பசவராஜ் துர்கா கோட்டை

பசவராஜ் துர்கா கோட்டை 1690 இல் விசயநகர ஆட்சியில் கட்டப்பட்டது. கேளடி ஆட்சியாளர் சிவப்ப நாயக்கர் அதைக் கைப்பற்றி கேளடி இளவரசர் பசவராஜின் நினைவாக பசவராஜ் துர்கா என்று பெயரிட்டார். இந்த கோட்டை பிரம்மாண்டமான செந்நிறக் களிமண்ணால் எழுப்பப்பட்ட ஒரு வலுவான சுவரால் சூழப்பட்டுள்ளது. மேலும் இந்த கோட்டையில் எட்டு பாழடைந்த துப்பாக்கிகள் கூண்டுகள் உள்ளன.
# நிசர்கர்தாமா



அருகே அமைந்துள்ள நாம்ட்ரோலிங் மடாலயம் ]]  
காவேரி நிசர்கதாமா (Kaveri Nisargadhama) என்பது ஒரு டெல்டா ஆகும். இது உள்ளூர் மக்களால் தீவு என்று அழைக்கப்படுகிறது. இது இந்தியாவின் கர்நாடகாவின் குடகு மாவட்டத்தில் குசால்நகர் அருகே காவிரி நதியால் உருவாக்கப்பட்டது.  

## இருப்பிடம்
இது குசால்நகரத்திலிருந்து மாநில நெடுஞ்சாலையிலிருந்து சுமார் 3 கி.மீ. (1.9 மைல்) மற்றும் மடிகேரியிலிருந்து 30 கி.மீ. (19 மைல்), மைசூரிலிருந்து 95 கி.மீ. (59 மைல்) மற்றும் மங்களூரிலிருந்து 167 கி.மீ. (104 மைல்) தொலைவில் உள்ளது. இது கர்நாடகாவின் விடுமுறை இடமாகும்.  

## திசை
இத்தீவு 64 ஏக்கர் (260,000 மீ 2) பரப்பளவைக் கொண்டுள்ளது. அடர்த்தியான மூங்கில் தோப்புகள், சந்தனம் மற்றும் தேக்கு மரங்கள் ஆகியவற்றைக் கொண்டு பசுமையாக இருக்கும். தொங்கும் கயிறு பாலம் வழியாக இத்தீவை அணுகலாம். மான், முயல்கள், மயில்கள் மற்றும் குழந்தைகள் விளையாட்டு மைதானம் மற்றும் ஒரு தாவரவியல் பூங்கா ஒன்றுஉள்ளது.  

## வசதிகள்
பார்வையாளர்கள் ஆற்றின் குறுக்கே ஒரு சில ஆழமற்ற மற்றும் பாதுகாப்பான இடங்களில் தண்ணீரில் இறங்க அனுமதிக்கப்படுகிறார்கள். யானைச் சவாரி மற்றும் படகுச் சவாரி ஆகியவை சில இடங்களில் மேற்கொள்ளப்படுகின்றன. இது வனத்துறையால் நடத்தப்படும் விருந்தினர் மாளிகை மற்றும் மரத்தின் உச்சியில் மூங்கில் குடிசைகளையும் கொண்டுள்ளது.
# கனிவே, குடகு



**கனிவே** (Kanive) என்பது ஓர் சிறிய கிராமமாகும். இது இந்தியாவின் கர்நாடக மாநிலத்தின் குடகு மாவட்டத்தில் குசால்நகருக்கு 9 கி.மீ வடக்கே அமைந்துள்ளது. கனிவே காவேரி ஆற்றின் கரையில் அமைந்துள்ளது.  

## இருப்பிடம்
குசால் நகரில் இருந்து ஹாசன் செல்லும் சாலையில் குடிஜே அருகே கனிவே கிராமம் அமைந்துள்ளது.  

## சுற்றுலா தலங்கள்
கனிவே கிராமம் காவிரி ஆற்றின் கரையில் அமைந்துள்ளது. புகழ்பெற்ற ராமலிங்கசுவரர் கோயில் இங்கு அமைந்துள்ளது. கோயிலிலிருந்து அடுத்த கிராமத்திற்கு ஒரு தொங்கு பாலம் ஒன்று உள்ளது.
# சிறீ விநாயகா பல்தொழில்நுட்பக் கல்லூரி



**சிறீ விநாயகா பல்தொழில்நுட்பக் கல்லூரி** (*Sri Vinayaka Polytechnic College*) என்பது தமிழ்நாட்டில் கிருட்டிணகிரி மாவட்டம், போச்சம்பள்ளி வட்டம், புதுமோட்டூரில், தரும்புரி சாலையில் உள்ள ஒரு பல்தொழில்நுட்பக் கல்லூரியாகும். இக்கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டு, சென்னையிலுள்ள தொழில்நுட்பக் கல்வி இயக்குனரகத்தின் கீழ் இணைக்கப் பெற்றுள்ளது.  

## பட்டய பாடப்பிரிவுகள்

இங்கு மூன்று ஆண்டு கால அளவிலான கீழ்க்காணும் பட்டயப்படிப்புகள் கற்றுத் தரப்படுகின்றன.  

1. இயந்திரப் பொறியியல்
1. குடிசார் பொறியியல்
1. தானுந்து பொறியியல்
1. மின் மற்றும் மின்னணு பொறியியல்
1. மின்னணு மற்றும் தொடர்புப் பொறியியல்
1. இயந்திரப் (கருவி மற்றும் வாரப்பு) பொறியியல்

=
# சீனிவாசா பொறியியல் கல்லூரி


**சீனிவாசா பொறியியல் கல்லூரி** (*Shreenivasa Engineering College*) என்பது தமிழ்நாட்டின், தருமபுரி மாவட்டம், பாப்பிரெட்டிப்பட்டி வட்டம், பொம்மிடி அருகை பள்ளிப்பட்டியில் 2010-2011 கல்வியாண்டுமுதல் இயங்கிவரும் ஒரு பொறியியல் கல்லூரி ஆகும்.  

## அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தேசிய கல்வி தரகட்டுபாட்டு நிறுவனம், தொழில்நுட்ப கல்விக்கான அகில இந்திய கவுன்சில் (AICTE) ஆகியவற்றால் இக்கல்லூரி அங்கீகாரம் பெற்றது.  

## வசதிகள்
இந்த கல்லூரியானது 10.85 ஏக்கர் நிலப்பரப்பில் அதிநவீன ஆய்வக வசதிகள், இருபாலருக்கும் தனித்தனியான விடுதிகள், விளையாட்டு அரங்கம், இணைய வசதி, எண்ணியல் நூலகம், கணினி மையம், போன்ற உள்கட்டமைப்பு வசதிகளுடன் செயல்பட்டு வருகிறது.  
## படிப்புகள்
### இளநிலை
1. வேளாண் பொறியியல்
1. உயிர் மருத்துவப் பொறியியல்
1. இயந்திரப் பொறியியல்
1. மின் பொறியியல்
1. கணினி அறிவியல் பொறியியல்
### முதுநிலை
1. கட்டமைப்புப் பொறியியல்
1. கேட்/கேம் பொறியியல்
1. கணினி அறிவியல் பொறியியல்
1. ஆற்றல் பொறியியல்
# கோவிந்த் சாகர்



**கோவிந்த் சாகர்** (Gobind Sagar) என்பது இமாச்சலப் பிரதேசத்தின் பிலாஸ்பூர் மாவட்டத்தில் அமைந்துள்ள மனித முயற்சியால் உருவாக்கப்பட்ட நீர்த்தேக்கம் ஆகும். இது பக்ரா அணையால் உருவாகிறது.  

இந்த நீர்த்தேக்கம் சட்லெஜ் நதியில் உள்ளது. இந்த நீர்த்தேக்கத்திற்கு பத்தாவது சீக்கிய குருவான குரு கோவிந்த் சிங்கின் நினைவாக பெயரிடப்பட்டது. உலகின் மிக உயரமான ஈர்ப்பு அணைகளில் ஒன்றான பக்ரா அணை அதன் மிகத்தாழ்வான அடித்தளத்திலிருந்து கிட்டத்தட்ட 225.5 மீ உயரத்தில் உள்ளது. அமெரிக்க அணை கட்டுமான பொறியாளர் ஹார்வி ஸ்லோகமின் மேற்பார்வையின் கீழ், பணிகள் 1955 ஆம் ஆண்டில் தொடங்கி 1962 ஆம் ஆண்டில் நிறைவடைந்தன. நீரின் மட்டத்தை பராமரிக்க, பியாஸ் நதியின் ஓட்டமானது கோவிந்த் சாகருக்கு 1976 ஆம் ஆண்டில் நிறைவேற்றப்பட்ட பியாஸ்-சட்லெஜ் வாய்க்கால் மூலம் இணைக்கப்பட்டது.  

## அமைவிடம் மற்றும் பிற அம்சங்கள்
இந்த நீர்த்தேக்கம் பிலாஸ்பூர் மாவட்டம் மற்றும் உணா மாவட்டத்தில் அமைந்துள்ளது.&nbsp;பக்ரா அணையில் இருந்து பிலாஸ்பூர் சுமார் 91 கி.மீ தொலைவில் அமைந்துள்ளது.  

அக்டோபர் மற்றும் நவம்பர் மாதங்களில், நீர்த்தேக்கத்தின் நீர்மட்டம் அதிகமாக இருக்கும்போது, *சுற்றுலா மற்றும் குடிமை விமானத்* துறையால் தொடர்ச்சியான படகு அணிவகுப்புகளுக்கு ஏற்பாடு செய்யப்படுகின்றன. விசைப்படகின் பின் சறுக்குக் கட்டையில் இழுத்துச் செல்லப்படும் கேளிக்கை, படகோட்டம், கயாக்கிங் மற்றும் நீர் துள்ளுந்து பந்தயம் ஆகியவை இந்த காலகட்டத்தில் பிரபலமான நீர் விளையாட்டு நடவடிக்கைகள் ஆகும். ஏரியின் முக்கிய இடங்களில் படகு சவாரிகள் மற்றும் வேக படகு போன்ற நீர் விளையாட்டு ஆகியவற்றுக்கான இடங்கள் அடங்கும்.  

கோவிந்த் சாகர் நீர்த்தேக்கமானது 1962 ஆம் ஆண்டில் இல் நீர் கோழி இனத்திற்கான புகலிடமாக அறிவிக்கப்பட்டது. மீன்பிடித்தல் பொதுவாக இங்கு நடைமுறையில் உள்ளது. இந்த நீர்த்தேக்கத்தில் சுமார் ஐம்பத்தொன்று இனங்கள் மற்றும் துணை இனங்கள் காணப்படுகின்றன. லேபியோ டெரோ, டோர் பிக்சுராட்டா, மிஸ்டஸ் சீகலா மற்றும் மிரர் கார்ப் ஆகியவை இங்கு காணப்படும் பொதுவான இனங்கள் ஆகும்.  

## நீர் விளையாட்டு
பிலாஸ்பூரில் (இமாச்சலப்பிரதேசம்) கோவிந்த் சாகர் நீர்த்தேக்கம் 56 கி.மீ நீளம் மற்றும் கிட்டத்தட்ட 3 கி.மீ அகலத்தைக் கொண்டுள்ளதது. இந்த நீர்த்தேக்கத்தில் சுற்றுலா மற்றும் உள்நாட்டு விமானப் போக்குவரத்துத் துறை இயக்குநரகங்களின் ஒத்துழைப்புடன் மலையேறுதல் மற்றும் நீர் விளையாட்டுகள் தொடர்புடைய விளையாட்டு போட்டிகள் நடத்தப்படுகின்றன. இங்குள்ள ஏரியின் நீர் மட்டத்தின் ஏற்ற இறக்க நிலை காரணமாக, நீர் விளையாட்டுகள் முக்கியமாக ஆண்டின் பாதி காலத்திற்கு (ஆகத்து முதல் சனவரி வரை) மட்டுமே நடத்தப்படுகிறது. இந்த காலகட்டத்தில் நீச்சல், அலைச்சறுக்கு, விசைப்படகின் பின்புறம் சறுக்குக்கட்டையில் சறுக்கி விளையாடும் கேளிக்கை, கயாக்கிங் போன்ற நீர் விளையாட்டுகள் நடத்தப்படுகின்றன. தொடக்க நிலை, இடைநிலை மற்றும் மேம்பட்ட நிலை என மூன்று நிலைகளில் இவை தொடர்பான பயிற்சிகள் நடத்தப்படுகின்றன. இதற்காக இமாச்சலப் பிரதேசத்தின் சுற்றுலாத் துறை பிலாஸ்பூரின் லுஹ்னூ மைதானத்தில் ஒரு பெரிய நீர் விளையாட்டு வளாகத்தை அனைத்து உண்டு- உறைவிடம் மற்றும் உபகரண வசதிகளுடன் கட்டியுள்ளது.
# உறைபனிப் புள்ளி

**உறை வெப்பநிலை அல்லது உறைபனிப் புள்ளி** என்பது குளிரூட்டப்பட்ட காற்றானது நீராவியாக மாறுவதற்குத் தேவைப்படும் வெப்பநிலை ஆகும். காற்று மேலும் குளிரூட்டப்படும்போது வளிமண்டல நீராவியானது செறிவூட்டப்பட்டு, திரவப்பனி நீர் உருவாகிறது. அதனைவிடக் குளிரான ஒரு மேற்பரப்புடன் தொடர்பு கொள்வதன் மூலம் காற்று அதன் உறைவெப்பநிலைக்குக் குளிர்ச்சியடைகிறது அப்பொழுது அந்தத் திரவ நீர் அந்த மேற்பரப்பில் சுருங்கி விடுகிறது. வெப்பநிலை நீரின் உறைநிலைக்குக் கீழே இருக்கும்போது, உறை வெப்பநிலையானது உறைபனிப் புள்ளி என்று அழைக்கப்படுகிறது, ஏனெனில் பனிப்பூச்சை விட திடமான உறைபனி உருவாகிறது. பனிப் புள்ளியின் அளவீடானது ஈரப்பதத்துடன் தொடர்புடையது . **உறைபனிப் புள்ளி** என்றால் காற்றில் அதிக ஈரப்பதம் இருக்கிறது எனக் கொள்ளலாம்  

## ஈரப்பதம்
ஈரப்பதத்தை பாதிக்கும் மற்ற அனைத்து காரணிகளும் மாறாமல் இருந்தால், தரை மட்டத்தில் வெப்பநிலை குறையும்பொழுது ஈரப்பதம் உயரும். ஏனென்றால் காற்றை நிறைவு செய்ய சிறிதளவு நீராவி தேவைப்படுகிறது. ஏனெனில் ஈரப்பதம் 100% ஐ தாண்டாத காரணத்தால் சில நேரங்களில் உறைவெப்பநிலை காற்று வெப்பநிலையை விட அதிகமாக இருக்காது.  

தொழில்நுட்ப ரீதியில், பனிப் புள்ளி என்பது நிலையான வளிமண்டல அழுத்தத்தில் காற்றின் மாதிரியில் உள்ள நீராவி அது ஆவியாகும் அதே விகிதத்தில் திரவ நீரில் ஒடுங்குகிறது. உறைபனிப் புள்ளிக்குக் கீழே உள்ள வெப்பநிலையில், திரவநீர் ஒடுங்கும் விகிதமானது ஆவியாதலைக் காட்டிலும் அதிகமாக இருக்கும், மேலும் அதிக திரவ நீரையும் அது உருவாக்குகிறது. அமுக்கப்பட்ட நீர் ஒரு திடமான மேற்பரப்பில் உருவாகும்போது பனி என்றும் . அதில் உறைந்தால் உறைபனி என்றும் அழைக்கப்படுகிறது. அது உருவாகும்போது அதன் உயரத்தைப் பொறுத்து, காற்றில் சுருக்கப்படும் நீர் மூடுபனி அல்லது மேகம் என்றும் அழைக்கப்படுகிறது, வெப்பநிலை உறைபனிப் புள்ளிக்கு கீழே இருந்தால், மீச்செறிவூட்டப்பட்ட நீராவி என்று அழைக்கப்படுகிறது. ஒடுக்கம் கருக்களாக செயல்பட காற்றில் போதுமான துகள்கள் இல்லாவிட்டால் இது நிகழலாம்.
# விப்ரநாரயணா (1937 திரைப்படம்)


**விப்ர நாராயணா** (மாற்றுப் பெயர்: தொண்டரடிப்பொடி ஆழ்வார்) 1937 ஆம் ஆண்டு வெளிவந்த தமிழ்த் திரைப்படமாகும். கே. ரங்கா ராவ் இயக்கத்தில் வெளிவந்த இத்திரைப்படத்தில் ராஜாமடம் ஜி. சுந்தர பாகவதர், திருச்சூர் பிரேமாவதி மற்றும் பலர் நடித்திருந்தனர்.  
தொண்டரடிப்பொடி ஆழ்வாரின் பாசுரங்களுடன் யானை வைத்தியநாத ஐயர் இயற்றிய பாடல்களும் இத்திரைப்படத்தில் இடம்பெற்றன. இசை: ஜி. ராமநாத ஐயர் - ஹார்மோனியம், மகாதேவன் - பிடில்  

## நடிகர், நடிகையர்
| நடிகர் பெயர் | கதாபாத்திரம் |  |
| --- | --- | --- |
| ராஜாமடம் ஜி. சுந்தர பாகவதர் | விப்ரநாராயணா |  |
| ஜோக்கர் ராமுடு | சிஷ்யன் |  |
| எம். எஸ். ராகவம் | மாமா |  |
| கே. ஆர். ராவ் | செட்டியார் |  |
| திருச்சூர் பிரேமாவதி | தேவதேவி |  |
| மதுரம் | ருக்மிணி |  |
| மீனாட்சி | மதுரம் |  |
| சூர்யகுமாரி | ஆண்டாள் | } |
# மகப்பேறு மரணம்



**மகப்பேறு மரணம்** *(Maternal death or maternal mortality)* என்பது ஒரு பெண் மகப்பேறு காலத்தில் இறப்பது அல்லது மகப்பேறு காலம் முடிந்து 42 நாட்களுக்குள் இறந்துவிடும் நிலையை குறிப்பதாகும் என உலக சுகாதார அமைப்பு வரையறை செய்கிறது. கர்ப்பகால மரணம், கர்ப்பகால இறப்பு, தாய்வழி மரணம், தாய்வழி இறப்பு, மகப்பேறுகால இறப்பு என பலபெயர்கள் இந்நிலையை குறிக்கப் பயன்படுத்தப்படுகின்றன. கர்ப்பத்தின் கால அளவு, தளம் ஆகியனவற்றைப் பொருட்படுத்தாமல் இம்மரணம் நிகழ்கிறது. கர்ப்பம் அல்லது அதன் நிர்வாகத்துடன் தொடர்புடைய எந்தவொரு காரணத்தினாலும் இம்மரணம் நிகழலாம். ஆனால் நிர்வாகச் செயல்பாடு அல்லது தற்செயலான காரணங்களினால் இது நிகழ்வதில்லை. உலக சுகாதார அமைப்பின் வரையறையுடன் சேர்த்து கர்ப்பத்தின் முடிவைப்பற்றி பொருட்படுத்தாமல் மேலும் ஒரு வருட காலம் வரை நிகழும் மரணங்களையும் இவ்வகையான மரணமே என்று கருதலாம் என அமெரிக்க நோய் கட்டுப்பாடு மற்றும் தடுப்பு மையங்கள் கூறுகின்றன.  

மகப்பேறு மரணத்தின் அளவை எடுத்துக்கூற இரண்டு செயல்திறன் குறிகாட்டிகள் பொதுவாகப் பயன்படுத்தப்படுகின்றன. மகப்பேறு இறப்பு வீதம், மகப்பேறு இறப்பு விகிதம் என்ற இரண்டு சொற்றொடர்களும் சில நேரங்களில் ஒன்றுக்கொன்று மாற்றாகப் பயன்படுத்தப்படுகின்றன. மகப்பேறு மரணத்தின் இவ்விரண்டு குறிகாட்டிகளுமே எம்.எம்.ஆர் என்று சுருக்கமாக அழைக்கப்படுகின்றன . 1990 ஆம் ஆண்டிலிருந்து 2017 ஆம் ஆண்டுவரையிலான காலத்தில் உலகத்தின் தாய்வழி இறப்பு வீதம் 44% என்ற அளவுக்கு குறைந்துள்ளது. இருப்பினும் ஒவ்வொரு நாளும் 830 பெண்கள் கர்ப்பம் அல்லது குழந்தை பிரசவம் தொடர்பான காரணங்களால் இறக்கின்றனர்.. ஐக்கிய நாடுகளின் மக்கள்தொகை நிதியத்தின் 2017 ஆம் ஆண்டின் அறிக்கையின்படி,  

ஒவ்வொரு இரண்டு நிமிடங்களுக்கும் ஒரு பெண் இறந்து போகிறாள் என்ற அளவுக்கு இது சமமானது என்று ஐக்கிய நாடுகளின் மக்கள்தொகை நிதியத்தின் 2017 ஆம் ஆண்டின் அறிக்கை விளக்கம் தருகிறது. இரண்டு நிமிடத்திற்கு ஒரு பெண்ணாக இறந்து போகும் அப்பெண்களில் 20 முதல் 30 பெண்கள் கடுமையான மற்றும் நீண்டகால சிக்கல்களை எதிர்கொள்கிறார்கள். ஆனால் இந்த இறப்புகளும் நோயும் முற்றிலும் தடுக்கப்படக் கூடியவை ஆகும் />. குடும்பக் கட்டுப்பாடு விழிப்புணர்வு மற்றும் திறமையான குழந்தை பிறப்பு அணுகுமுறைகள் தற்போது முன்னேற்றம் பெற்றுள்ளதால் மகப்பேறுகால மரண விகிதம் உலகளவில் தற்போது வெகுவாக்க் குறைந்துள்ளது. 1990 ஆம் ஆண்டு உலகில் 100,000 பெண்களில் 385 இறப்புகள் என்று இருந்த நிலை 2015 ஆம் ஆண்டு 100,000 பெண்களில் 216 இறப்புகள் என்ற நிலைக்குக் குறைந்துள்ளது. மேலும் பல நாடுகளும் கடந்த 10 ஆண்டுகளில் அவற்றின் மகப்பேறுகால இறப்பு விகிதத்தை பாதியாகக் குறைத்துள்ளன..  
## காரணங்கள்
கர்ப்பகால இறப்பு அதிகரிக்க பல்வேறு காரணிகள் நேரடியாகவோ அல்லது மறைமுகவோ காரணமாகின்றன.  

## காரணங்கள்

கர்ப்பகால இறப்பு அதிகரிக்க பல்வேறு காரணிகள் நேரடியாகவோ அல்லது மறைமுகவோ காரணமாகின்றன. கர்பகாலத்தில் தாய்க்கு உண்டாகும் நோய்கள் பற்றி 2009 ஆம் ஆண்டு கட்டுரை ஆசிரியர் கூறுகையில், பொதுவாக, கர்பகால இறப்புக்கு கர்ப்பம், பிரசவம் அல்லது இவை இரண்டால் உண்டாகும் மறைமுக சிக்கல்களால் மரணம் ஏற்படலாம். மேலும் இது கர்ப்பத்துடன் தொடர்பில்லாமல் அல்லது புதிதாக உருவாக்கப்பட்ட சுகாதாரப் பிரச்சினையால் நோயாளிக்கு கர்ப்ப கால மரணம் உண்டாகலாம். கர்ப்ப காலத்தில் ஏற்படும் தொடர்பில்லாத இறப்புகள் தற்செயலாகவோ அல்லது தாய்வழி இறப்பாகவோ அமையலாம்.
# அதிசய பிறவியும் அற்புத பெண்ணும்



**அதிசய பிறவியும் அற்புத பெண்ணும்** (தமிழ்) **யே ஜாது ஹை ஜின் கா!** (இந்தி) என்பது அக்டோபர் 14, 2019 இல் ஸ்டார் பிளஸ் தொலைக்காட்சியில் ஒளிபரப்பான கற்பனை மற்றும் காதல் இணைந்த தொலைக்காட்சி நாடகத் தொடர் ஆகும். இந்த தொடரை குல் கான் மற்றும் மிருனல் ஜா இணைத்து தயாரிக்க, அதிஃப் கான் என்பவர் இயக்க விக்ரம் சிங் சவுகான், அதிதி சர்மா ஆகியோர் நடித்துள்ளார்கள்.  

இந்த தொடர் தமிழ் மொழியில் 'அதிசய பிறவியும் அற்புத பெண்ணும்' என்ற பெயரில் மொழிமாற்றி ஒலிச்சேர்க்கை செய்யப்பட்டு பிப்ரவரி 9 2020 ஆம் ஆண்டு முதல் ஒவ்வொரு ஞாயிற்றுக்கிழமைகளில் காலை 9 மணிக்கு விஜய் தொலைக்காட்சியில் ஒளிபரப்பானது. கோவிட் - 19 பெருந்தொற்றுக்கு பிறகு ஒளிப்பரப்பு நிறுத்தப்பட்டது. மே மாதம் 2021 முதல் விஜய் மியூசிக் தொலைக்காட்சியில் திங்கள் முதல் வெள்ளி வரை இரவு 9 மணிக்கு மீண்டும் முதலில் இருந்து ஒளிப்பரப்பு செய்யப்படுகிறது.
# தாய்பெய் வேதியியல் சங்கம்



**தாய்பெய் வேதியியல் சங்கம்** *(Chemical Society Located in Taipei)* என்பது வேதியியலுக்கு அர்ப்பணிக்கப்பட்ட தைவானிய அறிவு சார்ந்த ஓர் அமைப்பாகும். 1932 ஆம் ஆண்டு நாஞ்சிங்கில் நிறுவப்பட்ட சீன வேதியியல் சங்கத்தின் வேர்களைக் கண்டறிந்து 1950 ஆம் ஆண்டில் தைவானில் இந்த சங்கம் மீண்டும் நிறுவப்பட்டது. அரசியல் காரணங்களுக்காக இந்த அமைப்பின் ஆங்கிலப் பெயர் தாய்பெய் வேதியியல் சங்கம் எனப் பெயர் மாற்றம் என மாற்றப்பட்டது, இருப்பினும் இது சீன மொழியில் சீன வேதியியல் சங்கம் (中國 化學 會) என்ற பெயரை வைத்திருக்கிறது.  

## வெளியீடுகள்
சி.எசு.எல்.டி மற்றும் விலே இரண்டும் சீன வேதியியல் சங்கத்தின் மாதாந்திர பத்திரிகை ஒன்றை வெளியிடுகிறது
# தெற்கு ஆத்திரேலிய முதன்மை விஞ்ஞானி

**தெற்கு ஆத்திரேலிய முதன்மை விஞ்ஞானி** *(Chief Scientist of South Australia )* தெற்கு ஆத்திரேலிய அரசாங்கத்தின் முதன் மந்திரி மற்றும் அமைச்சரவைக்கு சுதந்திரமாக அறிவியல், தொழில்நுட்பம், கண்டுபிடிப்பு மற்றும் ஆராய்ச்சி தொடர்பான விவகாரங்களில் ஆலோசனைகள் வழங்கும் அதிகாரம் கொண்ட அறிஞர் ஆவார்.  

தெற்கு ஆத்திரேலிய முதன்மை விஞ்ஞானி (Chief Scientist of South Australia ) தெற்கு ஆத்திரேலிய அரசாங்கத்தின் முதன் மந்திரி மற்றும் அமைச்சரவைக்கு சுதந்திரமாக அறிவியல், தொழில்நுட்பம், கண்டுபிடிப்பு மற்றும் ஆராய்ச்சி தொடர்பான விவகாரங்களில் ஆலோசனைகள் வழங்கும் அதிகாரம் கொண்ட அறிஞர் ஆவார் . முதன்மை விஞ்ஞானி தென் ஆத்திரேலிய அறிவியல் மன்றத்தின் தலைவராக உள்ளார், மேலும் மன்றத்திற்கான புதிய உறுப்பினர்களையும் அரசாங்கத்திற்கு பரிந்துரைக்கிறார்.  
## பதவியில் இருந்தவர்கள்
| 1 | மேக்சு பிரென்னன் | 2005 | 2008 | 2010 |
| --- | --- | --- | --- | --- |
| 3 | தோன் பர்சில் | 2011 | 2014 |  |
| 4 | இலியன்னா ரீடு | 2014 | 2018 |  |
| 5 | கரோலின் மேக்மில்லன் | 2018 | நடப்பு | } |
# பாவூர் உலியா



**பாவூர் உலியா** என்பது நேத்ராவதி ஆற்றில் உள்ள ஒரு தீவாகும். 35 வீடுகளைக் கொண்ட இதுமங்களூரிலிருந்து 12 கி.மீ தொலைவில் உள்ளது. இங்கு ஒரு தேவாலயம் மற்றும் முன்னாள் அரசு பள்ளி ஒன்று உள்ளது. வளர்ச்சியை மேம்படுத்துவதற்காக இதை மே 2017 இல் தென்கன்னட மாவட்டம் ஏற்றுக்கொண்டது. கோடையில், ஒரு தற்காலிக மர பாலம் தீவை ஆற்றங்கரையுடன் இணைக்கிறது. மழைக்காலத்தில், பொதுமக்களை ஒரு பயணிகள் படகு தீவுக்கு அழைத்துச் செல்கிறது. தீவில் தெரு விளக்குகள், கடைகள் அல்லது மருத்துவ வசதிகள் ஏதுமில்லை.  

## சொற்பிறப்பு
உலியா என்றால் "மீதமுள்ள நிலம்" என்று பொருள். நிலவியல் அடிப்படையில் துண்டிக்கப்பட்ட ஓவல் வடிவத்தை ஒத்திருக்கிறது. ஒரு இந்து குடும்பத்தைத் தவிர இங்குள்ள பெரும்பாலான குடும்பங்கள் ரோமன் கத்தோலிக்கர்களாவர். இவர்களின் சொந்த மொழி கொங்கணியாகும். பரங்கிபேட்டையைச் சேர்ந்த கபுச்சின் பாதிரியார்கள் ஒவ்வொரு ஞாயிற்றுக்கிழமையும் நற்கருணை பிரார்த்தனையைக் கொண்டாட இங்கு வருகிறார்கள். தேவாலயத்தின் பெயர் சிசு இயேசு சேப்பல் என்பதாகும். ஒவ்வொரு ஆண்டும் கிறிஸ்துமஸ் கொண்ட்டாட்டங்களின் போது இளைஞர்கள் மற்றும் குழந்தைகளுக்கு ஒரு கலாச்சார நிகழ்ச்சியை ஏற்பாடு செய்கிறார்கள்.  

## வாழ்க்கைக்கான ஆதாரம்
இங்கு மீன்பிடித்தல் மற்றும் விவசாயம் ஆகியவை அடிப்படை வாழ்க்கை ஆதாரங்களாகும். தேங்காய் மரங்கள் மற்றும் மா மற்றும் பலாப்பழம் போன்ற பிற பழ மரங்கள் தீவில் வளர்க்கப்படுகின்றன. தற்போது, மணல் சுரங்கத்தால் தீவுக்கு பெரும் சேதம் ஏற்பட்டுள்ளது. சுரங்க நடவடிக்கைகள் காரணமாக ஏற்பட்ட சேதங்களை மதிப்பீடு செய்யப்பட்டுள்ளது.  

## வளர்ச்சி

2014 சூலை 29 செவ்வாய்க்கிழமை, சுகாதார மற்றும் குடும்ப நலத்துறை அமைச்சர் கர்நாடகாவின் யு. டி. காதர் கூறுகையில், பாவூர்-உலியா மக்களின் நீண்டகால கோரிக்கைகளை நிறைவேற்றி கர்நாடக மாநில அரசு, நேத்ராவதி முழுவதும் தொங்கும் பாலம் கட்ட அனுமதி அளித்துள்ளது என்றார். இதற்காக ஏற்கனவே ரூ .3 கோடி தொகை வெளியிடப்பட்டுள்ளது. இந்தப் பாலம் தீவை பிரதான நிலத்துடன் இணைக்கிறது
# யக்சகானம்


**யக்சகானம்** (Yakshagana) என்பது ஒரு பாரம்பரிய இந்திய நாடகத்தின் நடனம், இசை, உரையாடல், ஆடை, அலங்காரம் ஆகியவற்றைக் கொண்டும் தனித்துவமான பாணி மற்றும் வடிவத்துடன் மேடை நுட்பங்களைக் கொண்ட வடிவமாகும். இது கர்நாடகாவின் தெற்கு கன்னட மாவட்டம், உடுப்பி, வடகன்னட மாவட்டம், சிமோகா மற்றும் சிக்மகளூர் மாவட்டங்களின் மேற்கு பகுதிகளிலும், கேரளாவின் காசர்கோடு மாவட்டத்திலும் உருவாகியது. இது பக்தி இயக்கத்தின் காலத்தில் பாரம்பரியத்திற்கு முந்தைய இசை மற்றும் நாடகத்திலிருந்து உருவாகியதாக நம்பப்படுகிறது. இது சில நேரங்களில் " *ஆட்டா* " அல்லது ( ( துளு மொழியில் "நாடகம்") என்றும் அழைக்கப்படுகிறது. யக்சகானம் வைணவ பக்தி இயக்கத்தால் வலுவாக கட்டமைக்கப்பட்டுள்ளது. இந்த நாடக பாணி முக்கியமாக கர்நாடகாவின் பெரும்பாலான பகுதிகளில் பல்வேறு வடிவங்களில் காணப்படுகிறது. யக்சகானம் பாரம்பரியமாக மாலையில் தொடங்கி முதல் விடியல் வரை நடத்தப்படுகிறது. அதன் கதைகள் இராமாயணம், மகாபாரதம், பாகவதம் போன்ற இந்து புராணங்களிலிருந்தும், சமண இதிகாசங்களிலிருந்தும் எடுக்கப்படுகின்றன.  

## சொற்பிறப்பு
யக்சகானம் என்றால் இயக்கர்கள் (இயற்கை ஆவிகள்) என்று பொருள். யக்சகானம் என்பது முன்னர் கெலிகே, ஆட்டம், பயலதா மற்றும் தசாவதாரம் என அழைக்கப்பட்ட கலை வடிவங்களுக்கான கல்வி பெயர் ஆகும். (கடந்த 200 ஆண்டுகளாகப் பயன்படுத்தப்பட்டது). யக்சகானம் என்ற சொல் முன்பு கன்னடத்திலும் இப்போது தெலுங்கிலும் கூட ஒரு வகை இலக்கியத்தைக் குறித்தது. இந்த யக்சகானம் இலக்கியம் அல்லது நாடகத்தின் செயல்திறன் ஆட்டம் என்று அழைக்கப்படுகிறது. ஏக்கலகானா என்ற சொல் யக்சகானத்தைக் குறிக்கிறது என்று இப்போது நம்பப்படவில்லை.  

### இசை வகை
யக்சகானத்திற்கு கர்நாடக இசை, இந்துஸ்தானி இசையிலிருந்து தனித்தனி இசை பாரம்பரியம் உள்ளது. யக்சகானமும் கர்நாடக இசையும் பாரம்பரிய தொடர்புடையவை.
# ஸ்ரீ சக்கரம்


**ஸ்ரீ யந்திரம்** அல்லது **ஸ்ரீ சக்ரம்** என்பது இந்து சமயத்தின் ஸ்ரீ வித்யா பள்ளியில் பயன்படுத்தப்படும் மாய வரைபடத்தின் ( *யந்திரம்* ) ஒரு வடிவமாகும். இதில் பிந்து எனப்படும் மையப் புள்ளியைச் சுற்றியுள்ள ஒன்பது முக்கோணங்கள் ஒன்றையொன்று வெட்டிக் கொண்டு இருக்கின்றன. இந்த முக்கோணங்கள் அகிலத்தையும் மனித உடலையும் குறிக்கின்றன. இதில் உள்ள ஒன்பது முக்கோணங்கள் காரணமாக, ஸ்ரீ யந்திரம் *நவயோனி சக்ரம்* என்றும் அழைக்கப்படுகிறது. இரு பரிமாண ஸ்ரீ யந்திரம் மூன்று பரிமாணங்களில் குறிப்பிடப்படும்போது, இது ஒரு *மகாமேரு* என்று அழைக்கப்படுகிறது. மேரு மலை இந்த வடிவத்திலிருந்து இதன் பெயரைப் பெற்றது.  

## தோற்றம்

2009 ஆம் ஆண்டு பிரம்மவித்யாவில் ( அடையாறு நூலகத்தின் இதழ்), சுபாஷ் கக், ஸ்ரீ யந்திரத்தின் விளக்கம் வேதத்தில் ஸ்ரீசுக்தாவில் விவரிக்கப்பட்ட *யந்திரத்திற்கு* ஒத்தது என வாதிடுகிறார்.  

ஸ்ரீ யந்திரத்தில் உள்ள 9 முக்கோணங்களானது அளவிலும், வடிவத்திலும் வேறுபடுகின்றன. இவை ஒன்றை ஒன்று வெட்டிக் கொள்வதால், 5 சிறிய மட்டங்களில் 43 சிறிய முக்கோணங்களை உண்டாகின்றன. நடுவில் உள்ள புள்ளி ( *பிந்து* ) அண்ட மையத்தை குறிக்கிறது. இந்த முக்கோணங்கள் 8 மற்றும் 16 இதழ்களைக் கொண்ட இரண்டு ஒருமைய வட்டங்களால் சூழப்பட்டுள்ளன. இது தாமரை வடிவத்தையும், இனப்பெருக்க முக்கிய சக்தியைக் குறிக்கிறது. முழு கட்டமைப்பும் பூமியை சதுரத்தின் உடைந்த கோடுகளால் வடிவமைக்கப்பட்டுள்ளது, இது பிரபஞ்சத்தின் பகுதிகளுக்கு நான்கு கதவுகள் திறந்திருக்கும் ஒரு கோவிலைக் குறிக்கிறது.  

## வழிபாட்டில்
ஒவ்வொரு யந்திரமும் ஒரு குறிப்பிட்ட தேவதையாகப் பிடித்துத் தர ஏற்பட்டது. அந்தந்த யந்திரத்தின் கோணங்களுக்கும், தளங்களுக்கும் உள்ளேயே அந்த தேவதைக்கான மந்த்ராட்சங்களைப் பொறித்து வைப்பதும் உண்டு. பல அம்மன் கோயில்களில் அம்மன் சிலைக்கு முன் பீடத்தில் ஸ்ரீசக்கரம் பிரதிட்டை செய்யப்பட்டு வழிபாடு நடத்தப்படுகிறது. இந்த ஸ்ரீ சக்கரங்கள் உள்ள கோயில்களில் தெய்வத் திருமேனிக்குச் செய்வதுபோலவே யந்திரத்துக்கு அபிஷேகம், அர்ச்சனை, நைவேத்யம் என்று எல்லா உபசாரங்களுடன் பூசை செய்யவேண்டும்.
# சிவப்பு கூர்வாய்த் தவளை



**சிவப்பு கூர்வாய்த் தவளை** (Red Narrow-mouthed Frog) அல்லது (Luzon narrow-mouthed frog) இது மைக்ரோஹைலிடே குடும்பத்தைச் சார்ந்த தவளை இனத்தில் ஓரிடத்தில் வாழும் உயிரினம் ஆகும். இவை பிலிப்பீன்சு நாட்டில் லூசோன் மற்றும் பாகியோ புதர்க்காடு மான்ட்டேன் வாழிடம் (சூழலியல்) புல்வெளி விவசாய நிலம், நகர்ப்புறத்தின் பாதையோரங்களில் காணப்படுகிறது.
# அம்மன் (தொலைக்காட்சித் தொடர்)



**அம்மன்** என்பது கலர்ஸ் தமிழ் தொலைக்காட்சியில் 27 ஜனவரி 2020 முதல் 1 சூலை 2022 ஆம் ஆண்டு வரை ஒளிபரப்பான பக்தி திகில் தொலைக்காட்சி நாடகத் தொடர் ஆகும். இந்த தொடரை ஐ. அஹ்மத் என்பவர் தயாரிக்க, ரவி பிரியன் என்பவர் இயக்கியுள்ளார். சக்தி என்ற கதாபாத்திரத்தில் புதுமுக நடிகை பவித்ரா நடிக்க இவருக்கு ஜோடியாக ஈஸ்வர் என்ற கதாபாத்திரத்தில் நடிகர் அமல்ஜித் என்பவர் நடித்துள்ளார்.  

தெய்வ சக்தி மூலம் வாக்கு சொல்லும் சக்தி என்ற பெண்ணும், தெய்வ வாக்கை நம்பாத ஊருக்கு புதிதாக வரும் வைத்தியர் இருவரையும் சேர்ந்து வைக்க விதி செய்யும் சதி என்ன என்பது தான் கதை. இந்த தொடர் 27 சனவரி 2020 ஆம் ஆண்டு முதல் மூன்று பருவங்களாக ஒளிபரப்பாகி, 1150 அத்தியாயங்களுடன் நிறைவு பெற்றது.  

## பருவங்கள்
| பர்வம் | அத்தியாயங்கள் | ஒளிபரப்பு |
| --- | --- | --- |
| 1 | 887 |  |
| 2 | 157 |  |
| 3 | 106 | } |

## கதை சுருக்கம்
அம்மன் தொடரின் கதை இயற்கைக்கு அப்பாற்பட்ட சக்திகளைக் கொண்ட ஒரு சிறிய நகரப் பெண்ணான சக்தியைச் சுற்றி கதை நகர்கின்றது. எதிர்காலத்தை முன்னறிவிக்கும் அம்மன் அருள் கொண்டு சக்தி என்ற இளம் பெண். இவளின் தனித்துவமான திறமையால் அந்த கிராமமே அம்மனின் அவதாரம் என போற்றி வணங்கி வருகின்றனர். அதே ஊரில் மருத்துவராக இருக்கும் ஈஸ்வர் கிராம மக்களின் மூட நம்பிக்கையை நம்பாத இவன் சக்தி போலித்தனத்தை வெளிக்காட்ட முயற்சிக்கும் தருணத்தின் இருவரும் விதியின் சதியால் காதலிக்கின்றனர். இவர்களின் காதலுக்கு ஊரும் உறவும் ஏற்குமா? இல்லை எதிர்க்குமா? என்பது தான் கதை.  

## நடிகர்கள்
### முதன்மை கதாபாத்திரம்
- பவித்ரா - சக்தி
  - அம்மன் அருளால் வாக்கு சொல்லும் பெண். இவளை ஊரே தெய்வமாக பார்த்தாலும் இவள் தங்க கூண்டுக்குழை சிக்கி இருக்கிற கிளி தான் என்பது யாருக்குமே தெரியாது.
- அமல்ஜித் - ஈஸ்வர்
  - ஒரு வைத்தியர். கடவுள் நம்பிக்கை இல்லாதவன்.
- ஜென்னிபர் - சாரதா
  - இந்த தொடரின் வில்லி, சக்தியின் அக்கா, என்னதான் சக்தியின் சொல்லுக்கு ஊரே கட்டுப்பட்டாலும் இவளின் கண் அசைவுக்கு சக்தியே கட்டுப்படுவாள்.

### துணை கதாபாத்திரம்
- ஷாலி - லோகம்மாள்
  - வில்லி கதாபாத்திரம், சக்தி வாக்கு சொன்னால் எல்லாமே பலிக்கும் ஆனால் வாக்கு மட்டும் தான் அவளுடையது நாக்கு இவளுடையது.
- லாவண்யா - இன்பா
- ஜீவா
- ரோசரி
- பத்மினி
- அணு சுலேஷ்
- அவினாஷ் அசோக் - அரவிந்த்
- சுபா ரக்சா
- அலெக்சாண்டர்

## நேரம் மாற்றம்
இந்த தொடர் முதலில் 27 ஜனவரி 2020 முதல் திங்கள் முதல் வெள்ளி வரை இரவு 7:00 ஒளிபரப்பாகி, மே 28 2020 முதல் இரவு 8 மணிக்கு ஒளிபரப்பாகி, பின்னர் செப்டம்பர் 4 முதல் இரவு 7:30 மணிக்கு ஒளிபரப்பாகிறது.  

## மகாசங்கமம்
- இந்த தொடர் 15 மார்சு முதல் 27 மார்சு 2021ஆம் ஆண்டு மாங்கல்ய தோஷம் என்ற தொடருடன் மகாசங்கமத்தில் ஒளிபரப்பானது. அதை தொடர்ந்து இரண்டாம் தடவையாக 10 மே 2021 முதல் ஒளிபரப்பானது.

## சர்வதேச ஒளிபரப்பு
- இந்த தொடர் கலர்ஸ் தமிழ் மற்றும் கலர்ஸ் தமிழ்எச்டி (உயர் வரையறு தொலைக்காட்சி) மூலம் உலகம் முழுதுவதும் (ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) ஒளிபரப்பாகிறது.
- இந்த தொடரின் அத்தியாயங்கள் ஊட் என்ற இணைய மூலமாகவும் பார்க்க முடியும்.
# ஆர். பி. படங்கர்

**ஆர். பி. படங்கர்** (R. B. Patankar) என்று அழைக்கப்படும் **ராஜராம் பால்சந்திர படங்கர்** (Rajaram Bhalchandra Patankar) (1 ஜனவரி 1927 - 24 மே 2004) மராத்தி விமர்சகரும் நவீன அழகியல் அறிஞரும் ஆவார். அவர் மராத்தி மற்றும் ஆங்கிலம் இரண்டு மொழிகளிலும் எழுதினார். *சவுந்தர்ய மீமன்சா* (1974) என்ற தனது அறிவார்ந்த படைப்பிற்காக 1975 ஆம் ஆண்டில் சாகித்ய அகாதமி விருதைப் பெற்றார்.  

## வாழ்க்கை வரலாறு
படங்கர் 1927 ஆம் ஆண்டில் சனவரி 1 ஆம் நாள் பிறந்தார். மகாராட்டிராவில், புனே பல்கலைக்கழகத்தில் ஆங்கில இலக்கியத்தில் முதுகலைப் பட்டத்தைப் படித்தார். இலக்கியத்தில் தகவல் தொடர்பு என்ற தலைப்பில் தனது ஆய்வறிக்கையை சமர்ப்பித்து ஆய்வியல் நிறைஞர் (முனைவர்) பட்டத்தைப் பெற்றார். 1951-1964 காலகட்டத்தில் மகாராட்டிரா மற்றும் குஜராத்தில் உள்ள பல்வேறு கல்லூரிகளில் கற்பித்தார். 1964 ஆம் ஆண்டில், அவர் பம்பாய் பல்கலைக்கழகத்தில் ஆங்கிலத் துறையில் வாசகராகச் சேர்ந்தார், மேலும் 1978 ஆம் ஆண்டில் துறைத் தலைவரானார். 1986 வரை அவர் அங்கு அழகியல் கோட்பாடு மற்றும் விமர்சனப் பாங்கு ஆகியவற்றைக் கற்பித்தார். அவர் 24 மே 2004 அன்று இறந்தார்.  
<sup data-ve-ignore="true">&#x5B; *<span title="This claim needs references to reliable sources. (October 2018)">மேற்கோள் தேவை</span>* &#x5D;</sup>  

## படைப்புகள்
படங்கர் மராத்தி மற்றும் ஆங்கிலம் ஆகிய இரண்டு மொழிகளிலும் எழுதினார். மராத்தி இலக்கியம் மற்றும் விமர்சனம் தொடர்பான அவரது முக்கிய படைப்புகள் மராத்தியில் வெளியிடப்பட்டன. *அழகியல் மற்றும் இலக்கிய விமர்சனம்* என்ற இவரது முதல் புத்தகம் 1969 ஆம் ஆண்டில் வெளியிடப்பட்டது. சவுந்தர்ய மீமன்சா (1974), குரோகெசெ சவுந்தர்ய *சாஸ்திரம்:ஏக் அப்யாஸ்* (1974) மற்றும் காஞ்சே சவுந்தர்ய மீமன்சா(1977) ஆகிய தலைப்புகளில் மராத்தியில் மூன்று புத்தகங்கள் தொடர்ந்து வெளியிடப்பட்டன. மராத்தி இலக்கியத்தில் நிலைத்திருக்கக்கூடிய சிறப்பான படைப்புகளாகக் கருதப்படும் *சவுந்தர்யா மீமன்சா*, பிளேட்டோ, அரிசுட்டாட்டில் முதல் லுட்விக் விட்கென்ஸ்டைன் மற்றும் சார்த்தர் வரையிலான மேற்கத்திய அழகியலையும், சமஸ்கிருத உரையிலிருந்து நவீன மராத்தி விமர்சகர்கள் வரையிலான இந்திய பாரம்பரியத்தையும் கையாள்கிறது.  

இலக்கியத்திற்கு ஷர்சந்திர சந்த்திபோத்தின் பங்களிப்பை மதிப்பிடுகின்ற *முக்திபோதஞ்சே சாகித்யாவை* (1986) எழுதினார். படங்கர் 'ஏரியல்' என்ற புனைப்பெயரில் சில கவிதைகளையும் வெளியிட்டார். *பதங்கரஞ்சி சவுந்தர்யா மீமன்சா* (1977) என்ற பதங்கரின் கோட்பாடுகள் மற்றும் அழகியலின் கொள்கைகள் குறித்து பிரபாகர் பத்யே ஒரு புத்தகத்தை எழுதியுள்ளார்.  

## விருது
படங்கர் தனது *சவுந்தர்ய மீமன்சா* புத்தகத்திற்காக 1957 ஆம் ஆண்டில் சாகித்ய அகாதமி விருதைப் பெற்றார்.
# சக்குளத்துக்காவு பகவதி கோயில்

** நீரேற்றுபுரம் சக்குளத்துதுக்காவு பகவதி கோயில்** (*Chakkulathukavu Temple*) என்பது கேரளத்தின், ஆலப்புழை மாவட்டதின், தலவாடி ஊராட்சி, நீராட்டுபுரத்தில் அமைந்துள்ள ஒரு இந்து கோவில் ஆகும். இது துர்கைக்கு அமைக்கப்பட்ட ஒரு கோயிலாகும். இது கேரள மாநிலத்தில் மிகவும் பிரபலமான கோவில்களில் ஒன்றாகும்.  

துர்க்கை இப்பகுதியில் மிகவும் பிரபலமான தெய்வங்களில் ஒன்றாகும். தென்னிந்தியா முழுவதிலும் இருந்து வரும் பயணிகள் தேவியைக் கண்டு வழிபடுகின்றனர். சில தசாப்தங்களுக்கு முன்னர் இந்த கோயிலானது புதுப்பிக்கப்பட்டது. அதற்கு முன்பு இக்கோயில் குறித்து உள்ளூர்வாசிகளுக்கு கூட அவ்வளவாக தெரியாது. அப்போது இது உள்ளூர்வாசிகளின் குடும்ப கோயிலாக மட்டுமே இருந்தது.  

புனித பம்பை ஆற்றின் கரையில் அமைந்துள்ள இந்த கோயில் கேரளம் முழுவதும் உள்ள பக்கர்களை ஈர்த்ததுடன், மாநிலத்தின் மிகவும் பிரபலமான யாத்ரீக மையமாகவும் திகழ்கிறது. இக்கோயிலில் எட்டு கரங்களுடன் தேவி உள்ளார். இயற்கையோடு இணைந்திருக்கும் தேவியாதலால் கோயில் கருவறைக்கு மேற்கூரை கிடையாது. கோயிலில் சிவன் பிள்ளையார், முருகன், மகாவிஷ்ணு, ஐய்யப்பன், நாகர், யட்சி, ஆனை மருதா ஆகிய தெய்வங்களும் உள்ளனர்.  

இக்கோயிலின் முக்கிய திருவிழாவானது பொங்கல், இது விருச்சிகம் மாதத்தில் (நவம்பர் / திசம்பர்) நடைபெறுகிறது. விழாவிற்கு ஒரு வாரத்திற்கு முன்பே இலட்சக்கணக்கான பெண் பக்தர்கள் கோயிலைச் சுற்றி வருகிறார்கள். கோவில் வளாகம் நிரம்பி வழிகிறது, பக்தர்கள் பிரதான வீதிகளின் இருபுறமும் பொங்கல் வைக்க இடங்களை ஆயத்தம் செய்வார்கள். பொங்கல் வைப்பவர்களின் வரிசையின் நீளமானது ஆச்சரியப்படத்தக்க அளவில் 20 கி.மீ வரை நீண்டுவிடும். அரிசி, தேங்காய், வெல்லம் ஆகியவை பெண் பக்தர்களால் பொங்கல் பொங்க மண் பானைகளுடன் கொண்டு வரப்படுகின்றன. கோயிலின் தலைமைப் பூசாரி கருவறைக்குள் உள்ள தீபத்தில் இருந்து நெருப்பை எடுத்து பிரதான அடுப்பை பற்றவைக்கிறார். இந்த தீ ஒரு அடுப்பிலிருந்து அடுத்ததடுத்த அடுப்புக்குகளுக்கு எடுத்து பற்றவைக்கப்படுகிறது.  

*கோயிலில்* கொண்டாடப்படும் மற்றொரு திருவிழா *பந்திரண்டு நொயம்பு* . இது சக்குலதம்மாவின் நித்திய ஆசீர்வாத்த்துக்காக பக்தர்கள் மேற்கொள்ளும் உண்ணா நோன்பு மற்றும் பிரார்த்தனை ஆகும். இந்த உண்ணாவிரதமானது ஒவ்வொரு ஆண்டும் மலையாள மாதமான தனு முதல் நாள் முதல் பன்னிரண்டாம் தேதி வரை மேற்கொள்ளப்படும். மற்ற திருவிழாக்களாக *நாரீ பூஜை*, தரிக்கர்த்தக்கா ஆகியவை ஆகும்.  

நாரீ பூஜையானது ஒவ்வொரு ஆண்டும் மாகழி மாதம் முதல் வெள்ளிக்கிழமை அன்று நடக்கிறது. அபோது ஆயிரக்கணக்கான பெண்கள் இங்கு கூடுகின்றனர். தலைமைப் பூசாரி ஒவ்வொரு பெண்ணையும் பீடத்தில் அமரவைத்து தேவியாக பாவித்து பாத பூசை செய்வார்.
# சம்பாகுளம் செயின்ட் மேரியின் பசிலிக்கா


**சம்பாகுளம் கல்லூர்காடு மார்த் மரியம் (செயின்ட் மேரிஸ்) பசிலிக்கா** ( மலையாளம் : ചമ്പക്കുളം വലിയ പള്ളി ) என்பது கேரளத்தின், ஆலப்புழை மாவட்டத்தில் உள்ள ஒரு பண்டைய கிறிஸ்தவ தேவாலயம் ஆகும். இது சிரோ-மலபார் தேவாலயத்திற்கு சொந்தமானது. இது ஒரு ஃபோரேன் தேவாலயம், அதன் கீழ் பல திருச்சபைகள் உள்ளன.  

## வரலாறு
சம்பாகுளம் கல்லூர்காடு மார்த் மரியம் பசிலிக்கா ( சம்பாகுளம் வலிய பள்ளி என்றும் அழைக்கப்படுகிறது) இந்தியாவின் பழமையான கிறிஸ்தவ தேவாலயங்களில் ஒன்றாகும் மற்றும் ஆலப்புழை மாவட்டத்தில் உள்ள அனைத்து கத்தோலிக்க சிரிய தேவாலயங்களின் தாய் தேவாலயமும் ஆகும். இது கி.பி 427 இல் நிறுவப்பட்டதாக நம்பப்படுகிறது, தேவாலயம் பல முறை புனரமைக்கப்பட்டது. சம்பாகுளம் தேவாலயம் ஒரு காலத்தில் நிரனம் தேவாலயத்தின் கீழ் இருந்தது, இது அப்போஸ்தலன் புனித தோமாவால் நிறுவப்பட்டது. தேவாலயத்தைச் சுற்றியுள்ள பல கல்வெட்டுகள் தேவாலயத்தின் வரலாற்றைப் பற்றி குறிப்பிடுகின்றன.  

சம்பாகுளம் தேவாலயத்தில் உள்ள திறந்தவெளி கற்ச்சிலுவை கி.பி 1151 ஆம் ஆண்டிலிருந்து அதன் பழமை குறித்து தெளிவான சான்றுகளைக் கொண்ட மிகப் பழமையான சிலுவைகளில் ஒன்றாகும். தேவாலயத்தைச் சுற்றி பல தொல்லியல் கலைப்பொருட்கள் காணப்படுகின்றன, அவை இதன் வரலாற்றைப் பறை சாற்றுகின்றன. சம்பக்குளம் தேவாலயம் மலங்கரா மரபுவழி சிரியக் குழுவுடன் மிகவும் நட்பான உறவைக் கொண்டிருந்தது மேலும் பதினெட்டாம் நூற்றாண்டில் பல கிறிஸ்தவ பணிகளில் முக்கியப் பங்கு வகித்தது. கிழக்கு சிரியக் கத்தோலிக்கர்களின் வேதசாட்சிகளில் ஒருவரான இக்காக்கோ கதனர் இந்த திருச்சபையில் பிறந்தவர்.
# மெக்சிக்கோ உச்ச நீதிமன்றம்


**மெக்சிக்கோ உச்ச நீதிமன்றம்** *(Supreme Court of Justice of the Nation)* மெக்சிக்கோ நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட ஓர் உச்ச நீதிமன்றமாகும். நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது. தற்போது மெக்சிக்கோ நகரத்தில் அமைந்துள்ளது. இந்நீதிமன்றத்தில் 11 நீதிபதிகள் குற்றவியல் நடுவர்களாக பணிபுரிகின்றனர்.  

உச்சநீதிமன்றத்தின் நீதிபதிகள் 15 ஆண்டுகளுக்கு நியமிக்கப்படுகிறார்கள் . குடியரசின் குடியரசுத் தலைவரால் முன்மொழியப்பட்ட பட்டியலிலிருந்து மேல்சட்டசபை உறுதிப்படுத்தியதன் மூலம் அவை அங்கீகரிக்கப்படுகின்றன. தேர்ந்தெடுக்கப்பட்ட நீதிபதிகள் தங்களில் இருந்து நான்கு ஆண்டு காலத்திற்கு நீதிமன்றத்தின் தலைவராக இருக்கப் போகின்றவரை தேர்ந்தெடுப்பார்கள். எந்தவொரு நீதிபதியும் ஒன்றுக்கு மேற்பட்ட நான்கு ஆண்டுகளுக்கு பதவியை வகிக்கலாம், ஆனால் தொடர்ச்சியாக அடுத்தடுத்த நான்கு ஆண்டுகள் அவ்வாறு இருக்க முடியாது.
# கிழக்கு தீவு (அந்தமான் மற்றும் நிக்கோபார் தீவுகள்)

**கிழக்கு தீவு** அந்தமான் தீவுகளிலுள்ள ஒரு தீவாகும் . இது இந்திய ஒன்றியப் பகுதியான அந்தமான் மற்றும் நிக்கோபார் தீவுகளின் ஒரு பகுதியான வடக்கு மற்றும் மத்திய அந்தமான் நிர்வாக மாவட்டத்தைச் சேர்ந்தது. போர்ட் பிளேரிலிருந்து வடக்கே 220 கி.மீ. (137 மைல்) தொலைவில் இந்த தீவு அமைந்துள்ளது.  

பயணிக்கக்கூடிய குறுகிய பவளப்பாறை வழித்தடத்தின் மேற்கே லேண்ட்ஃபால் தீவு உள்ளது. இது இந்தியாவுக்கு சொந்தமான வடக்கே தீவாகும், மேலும் வடக்கே பிட் தொலைவில் மியான்மருக்கு சொந்தமான கோகோ தீவுகள் உள்ளன.  

இந்த்தீவுக்குச் செல்லக்கூடிய குறுகிய பவளப்பாறை வழித்தடத்தின் மேற்கே கரைசேர் தீவு உள்ளது. இது இந்தியாவுக்கு சொந்தமான வடக்கேயுள்ள ஒரு தீவாகும். மேலும் வடக்கே எதிர் திசையில் சிறுது தொலைவில் மியான்மருக்கு சொந்தமான கோகோ தீவுகள் உள்ளன .  

## வரலாறு
2004 இந்தியப் பெருங்கடல் பூகம்பத்தால் ஏற்பட்ட சுனாமியால் இத்தீவு கடுமையாக பாதிக்கப்பட்டது. இதன் உள்கட்டமைப்பு பலத்த சேதமடைந்தது. கிழக்கு தீவு கலங்கரை விளக்கம் 1969 இல் நிறுவப்பட்டது. தீவின் தெற்கு உச்சியில் சிவப்பு பட்டைகள் கொண்ட ஒரு வெள்ளை, வட்ட உலோக கோபுரத்திலிருந்து கலங்கரை விளக்கம் காட்டப்படுகிறது; ஒரு மறுசீரமைப்பு வெளிச்சத்தில் அமைந்துள்ளது. இந்த கலங்கரை விளக்கம் அந்தமான் தீவுகளின் வடக்கு முனையை குறிக்கிறது.  

## நிலவியல்
இந்த தீவு கோகோ தீவுகளுக்கும் வடக்கு அந்தமான் தீவுக்கும் இடையில் வருகிறது. இது கரைசேர் தீவுக்கு கிழக்கே 0.8 கடல்வழியில் (1.5 கி.மீ.; 0.92 மைல்) அமைந்துள்ளது, மேலும் வடக்கு அந்தமான் தீவிலிருந்து கிளீக் நீரிணை மூலம் பிரிக்கப்பட்டுள்ளது. இந்தத் தீவு மிகவும் சிறியது. இதன் பரப்பளவு 3.1 கி.மீ. 2 (1.2 சதுர மைல்) ஆகும். .  

## நிர்வாகம்
அரசியல் ரீதியாக, கிழக்கு தீவு திக்லிபூர் வட்டத்தின் ஒரு பகுதியாகும். கிராமம் காவல் நிலையத்திற்கு அருகில் உள்ளது.  

## போக்குவரத்து
திக்லிப்பூரிலிருந்து கப்பல் சேவை கிடைக்கிறது. கப்பல் பயணம் என்பது சிறப்பு கோரிக்கையால் மட்டுமே சாத்தியப்படும்.  

## புள்ளிவிவரங்கள்
இந்த்த் தீவில் ஒரே ஒரு கிராமம் மட்டுமே உள்ளது. 2011 ஆம் ஆண்டு இந்திய மக்கள் தொகை கணக்கெடுப்பின்படி, தீவில் 16 பேர் பேர் கொண்ட குடும்பங்கள் உள்ளன. பயனுள்ள கல்வியறிவு விகிதம் (அதாவது 6 வயது மற்றும் அதற்கு மேற்பட்ட குழந்தைகளைத் தவிர்த்து மக்கள்தொகையின் கல்வியறிவு விகிதம்) 100 சதவீதமாகும்.  

**புள்ளிவிவரங்கள் (2011 மக்கள் தொகை கணக்கெடுப்பு)**

| மக்கள் தொகை | 16 | 15 | 1 |  |
| --- | --- | --- | --- | --- |
| 6 வயதுக்குக் குறைவான குழந்தைகள் | 0 | 0 | 0 |  |
| பட்டியல் சாதியினரும் பட்டியல் பழங்குடியினரும் | 0 | 0 | 0 |  |
| பட்டியல் சாதியினரும் பட்டியல் பழங்குடியினரும் | 16 | 15 | 1 |  |
| கல்வியறிவு | 16 | 15 | 1 |  |
| தொழிலாளர்கள் | 16 | 15 | 1 |  |
| முக்கியத் தொழிலாளிகள் (மொத்தம்) | 16 | 15 | 1 | } |
# கியூபாவின் உச்ச நீதிமன்றம்


**கியூபா உச்ச நீதிமன்றம்** என்பது கியூபா நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும். இது நாட்டின் தலைநகர் அவானாவில் உள்ளது. நாட்டின் அனைத்து பகுதிகளிலும் அதன் அதிகார எல்லை நீட்டிக்கப்பட்டுள்ளது.  

## நீதிமன்றத்தின் அரசியலமைப்பு
கியூபாவின் அரசியலமைப்பின் விதிமுறைகளின் படி நீதிமன்றம் முறையாக நிறுவப்பட்டது.  

## அமைப்பு
உச்சநீதிமன்றத்தில் ஒரு தலைமை நீதிபதி மற்றும் 12 துணை நீதிபதிகள் உள்ளனர். தலைமை நீதிபதி நாட்டின் ஜனாதிபதியால் நியமிக்கப்படுகிறார். நீதிபதி ஆறு வருட காலத்திற்கு நியமிக்கப்படுகிறார்.  
தற்போது, நீதிபதிகள் மூன்று தனித்தனி அறைகள் மூலம் வழக்குகளை நிர்வகிக்கிறார்கள்: குற்றவியல் வழக்குகளுக்கான அறை, நிர்வாக வழக்குகளுக்கான அறை மற்றும் சிவில் வழக்குகளுக்கான அறை. ஒவ்வொரு அறைக்கு முன்பும் வரும் வழக்குகள் பொதுவாக 5 நீதிபதிகள் கொண்ட குழுவால் கேட்கப்படுகின்றன.
# இசுரேல் உச்ச நீதிமன்றம்


**இசுரேல் உச்சநீதிமன்றம்** இசுரேல் நாட்டு எல்லைக்குட்பட்ட பகுதிகளில் அதிகார வரம்பினைக் கொண்ட உச்ச நீதிமன்றமாகும். இது நாட்டின் தலைநகர் எருசலேம்வில் உள்ளது. இஸ்ரேலின் பாராளுமன்றமான நெசெட்டிலிருந்து அரை கிலோமீட்டர் தொலைவில் ஜெருசலேமின் கிவத் ராம் அரசு வளாகத்தில் இந்த நீதிமன்றம் அமைந்துள்ளது.  

## நீதிமன்றத்தின் அரசியலமைப்பு

1948 ஆண்டு இசுரேலின் அரசியலமைப்பின் விதிமுறைகளின் படி நீதிமன்றம் முறையாக நிறுவப்பட்டது.  

## அமைப்பு

நீதிமன்றம் பதினைந்து நீதிபதிகளைக் கொண்டது. இதில் ஒருவர் தலைமை நீதிபதியாக இருப்பார். நீதித்துறை தேர்வுக் குழுவால் பரிந்துரைக்கப்பட்ட பின்னர், இஸ்ரேலின் ஜனாதிபதியால் நியமிக்கப்பட்ட 15 நீதிபதிகளை உச்ச நீதிமன்றம் கொண்டுள்ளது. நியமிக்கப்பட்டதும், நீதிபதிகள் 70 வயதில் ஓய்வு பெறும் வரை பணியாற்றுவார்கள்,